Държавен вестник, бр. 11, 2021 г., стр. 9

БРОЙ  11	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСКИ СЪВЕТ
ПОСТАНОВЛЕНИЕ № 32 
ОТ 3 ФЕВРУАРИ 2021 Г.
за приемане на Наредба за общите задължи­
телни игрални условия и правила за видовете 
хазартни игри, за които се издават лицензи
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за общите 
задължителни игрални условия и правила за 
видовете хазартни игри, за които се издават 
лицензи.
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА
за общите задължителни игрални условия и 
правила за видовете хазартни игри, за които 
се издават лицензи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят общите 
задължителни игрални условия и правила при 
организирането на:
1. хазартни игри с игрални автомати в 
игрална зала;
2. хазартни игри в игрално казино;
3. игри със залагания върху резултати от 
спортни състезания и надбягвания с коне и 
кучета;
4. игри със залагания върху случайни съ-
бития и със залагания, свързани с познаване 
на факти;
5. лотарийни игри по смисъла на чл. 48 от 
Закона за хазарта (ЗХ).
Чл. 2. Организаторите на игри по чл. 1 са 
длъжни да спазват изискванията на наредбата 
при изготвянето на съответните правила, които 
представят за утвърждаване от изпълнител-
ния директор на Националната агенция за 
приходите (НАП) по чл. 17, ал. 1, т. 4 от ЗХ.
Г л а в а  в т о р а
ОБЩИ ИГРАЛНИ УСЛОВИЯ И ПРАВИ-
ЛА ЗА ОРГАНИЗИРАНЕ НА ХАЗАРТНИ 
ИГРИ С ИГРАЛНИ АВТОМАТИ В ИГРАЛ-
НА ЗАЛА
Раздел І
Общи игрални условия
Чл. 3. В игралната зала се поставят на 
видно място:
1. удостоверението по чл. 34 от ЗХ за из-
даден лиценз – копие или оригинал;
2. утвърдените по чл. 17, ал. 1, т. 4 от ЗХ 
правила;
3. съобщение, съдържащо информацията 
по чл. 10б от ЗХ.
Чл. 4. (1) В игралната зала се използват 
игрални автомати, които съответстват по брой, 
наименование, тип, версия, производител, 
идентификационен номер, брой игрални места 
и вид на залога на вписаните в издаденото 
на организатора удостоверение по чл. 34 от 
ЗХ и се инсталират за ползване или се деин-
сталират във/от залата в срок до 7 дни след 
получаването на това удостоверение.
(2) Игралното оборудване и джакпот систе-
мите, използвани за организиране на хазартни 
игри в игрални зали, трябва да отговарят на 
изискванията на чл. 42, ал. 1 на ЗХ.
(3) След модификация, конвертиране или 
рециклиране на игралния автомат е необхо-
димо да бъде поставена допълнителна табе-
ла с информация за годината и за лицето, 
извършило модификацията, конвертирането 
или рециклирането.
(4) Организаторът на хазартни игри е 
длъжен постоянно да следи за техническата 
изправност на игралните автомати, както и за 
това същите да не са източник на физически, 
електрически или механични опасности за 
здравето и живота на участниците в хазарт-
ните игри (играчите).
Чл. 5. (1) Системата за управление на 
игралния автомат, съдържаща програмните 
носители, се монтира в защитена част от 
корпуса (кабинета) на автомата, така че да 
позволява запечатване.
(2) Устройствата за текущ контрол (елек-
тронни и/или електромеханични броячи) тряб-
ва непрекъснато да съхраняват информация 
за общо въведени и общо изплатени кредити, 
включително при внезапно изключване на 
игралния автомат независимо от причината.
(3) При включено захранване игралният 
автомат трябва да осигурява звукова и/или 
светлинна сигнализация в следните случаи:
1. отваряне врата на корпуса на игралния 
автомат;
2. спечелване на премия джакпот или 
друга печалба.
Чл. 6. (1) При поискване от контролните 
органи на НАП следва да се осигури достъп 
до данните за проведените игри на игралния 
автомат.
(2) Управителят на игралната зала съхра-
нява външни принадлежности към игралното 
оборудване (ключове и др.) и при извършване 
на проверка от контролните органи на НАП 
ги предоставя за осигуряване на достъп до 
устройствата за текущ контрол.
Чл. 7. (1) Игралните автомати могат да се 
свързват помежду си за постигане на премия 
джакпот.